ዋቀዮ ቢፍቱ ቀጄሉማት
ፋርፈትና 19
ዱረ ቡኣ ፋርፈቶታቲፍ። ፋርፈትና ዳዊት።
1 ሰሚወን ኡልፍነ ዋቃ ኦዴሱ፤
በንቲን ሰሚስ ሆጂ ሀርከሳ ለብሰ።
2 ጉያን ቶኮ ጉያ ካንት ኦዴሰ፣
ሀልከን ቶኮስ ሀልከን ካንት ቤኩምሰ ሙልእሰ።
3 ሃሳን ዮካን ዱቢን ህንጅሩ፤
ሰገሌንሳኒስ ህንዸገአሙ።
4 ተኡስ ሰገሌንሳኒ ለፈ ሁንዱማ፣
ዱቢንሳኒስ ሀንዳረ አዱኛ ገኤ።
እን ሰሚወን ኬሰት ቢፍቱዻፍ ዱንካነ ዻቤ፤
5 ቢፍቱንስ አኩመ ምስርቸ ድንቀሳቲ በኡቲፊ
አኩመ ሞአታ ፊግቸ ዶርጎሙት ገመዱ ቶኮት።
6 እሼንስ ሀንዳረ ሰሚወኒ ቶኮ ባቴ
ገረ ሀንዳረ ካኒት ናኖፍት፤
ወን ሆአሼ ጀላ ዾከቱ ቶኮዩ ህንጅሩ።
7 ሴር ዋቀዮ ሙዳ ህንቀቡ፤
ሉቡ ነመት ዴብሰ።
አጀጅን ዋቀዮ አመነማዸ፤
ነመ ወላላ ቤካ ጎዸ።
8 ሴር ዋቀዮ ቀጄላዸ፤
ገራዻፍ ገመቹ ኬነ።
አጀጅን ዋቀዮ ቁልቁሉዸ፤
እጃፍስ እፈ ኬነ።
9 ዋቀዮን ሶዳቹን ቁልቁሉዸ፤
በረ በራን ጅራተ።
ሙርቲን ዋቀዮ ዹጋዸ፤
ወሉማ ገለትስ ቀጄላዸ።
10 እን ወርቄ ጫላ፣ ወርቄ አከ መሌ ቁልቁሌፈሜ
ጫላዩ ገቲ ቀቤሰ፤
እን ደመ ጫላ፣
ነዺ ደማ ጫላ ምኣዋዸ።
11 ሙርቲ ከናንስ ተጃጅላንኬ ንጎርፈመ፤
እሰ ኤጉንስ ገቲ ጉዳ ቀበ።
12 ኤኙቱ ዶጎጎረሳ ሁበቹ ደንደአ?
የከኮ እሰ ዾክፈማራ ነ ቁልቁሌስ።
13 ተጃጅላኬ ጩቡ እጀ ጀብናን ሆጄተሙራ ኤግ፤
ጩቡን ኩንስ ነ ህንሞአን።
ዮስ አን ህርእነ መሌ ነንጅራዸ፤
ዶጎጎረ ጉዳራስ ቁልቁሉ ነንተአ።
14 ያ ዋቀዮ፣ ከታኮፊ ፉሪኮ፣
ዱቢን አፋንኮቲፊ ያድን ገራኮ
ፉለኬ ዱረት ፉዸተማ ሃተኡ።