8
ሉበ ኦል ኣና ከኩ ሃራ
1 ዋን ኑ ዱበትኑ ኬሳ እጆን ከነ፦ ኑ ሉበ ኦል ኣና ሰሚረ ከራ ምርገ ቴሶ ሱራ ሰናቲን ታኤ አከሲ ቀብነ። 2 እንስ እዶ ቁልቁሉማፊ ዱንካነ እሰ ዹጋ ከን ኡቱ ነማን ህንተእን ጎፍታዻን ዻበሜ ኬሰ ተጃጅለ።
3 ሉብን ኦል ኣናን ከምዩ ኬናፊ ኣርሳ ዽኤሱፍ ሙደመ፤ ከናፉ ሉብን ኩን ዋን ዽኤሱ ቶኮ ቀባቹ ቀበ። 4 ዋን ሉቦትን አከ ሴራት ኬና ዽኤሰን ዱራኑ ጅረኒፍ፣ እን ኡቱ ለፈረ ጅራቴ ስላ ሉበ ህንተኡ ቱሬ። 5 እሳንስ እዶ ቁልቁሉማ ከን ፈኬኛፊ ጋድዱ ወንቶተ ሰሚ ተጃጅሉ። ዋቅንስ ዮሙ ሙሴን ዱንካነ ቁልቁሉ ዻቡፍ ከኤት፣ “ዋን ሁንደ አኩመ ፈኬኘ ቱሉረት ስት አርግሲፈሜ ሰናት ሆጄቹኬ ምርከኔፈዹ!”* ጄዼ እሰ አኬከቺሱንሳ ከኑማፍ። 6 ገሩ አኩመ ከኩን እን ዬሱስ ግዱ ገሌሰ ተኤፍ ሱን ከኩ ሞፋ አከ መሌ ጫሉ ሰነ ተጃጅል እን ፉዸቴስ ተጃጅለሳኒረ ጉዳዸ፤ ከኩን ሃራን ዋዳ ጫሉረት ሁንዴፈሜቲ።
7 ኡቱ ከኩን ጀልቀባ ሱን ሙዳ ቀባቹ ባቴ ስላ ከኩን ለመፋን ህንበርባችሱ ቱሬ። 8 ዋቅን ገሩ ሰበ ሰነረት በሌሳ አርጌ አከነ ጄዸ፤
“ዬሮን አን እት
መነ እስራኤል ወጅን፣
መነ ይሁዳ ወጅንስ፣
ከኩ ሃራ ገሉ ንዹፈ ጄዸ ጎፍታን።
9 ከኩን ኩንስ ከኩ አን፣
ዬሮ ብየ ግብጢቲ እሳን ባሱፍ ጄዼ
ሀርከሳኒ ቀቤ ሰነ
አቦቲሳኒ ወጅን ገሌ ሰናን ቶኮ ምት፤
እሳን ከኩኮት ጀባተኒ ዋን ህንዻበትኒፍ፣
አን እሳንራ ገረገሌረ፣
ጄዸ ጎፍታን።
10 ከኩን አን ዬሮ ሰነ ቦዴ
መነ እስራኤል ወጅን ገሉ ከናዸ፣ ጄዸ ጎፍታን።
አን ሴረኮ ቀልቢሳኒ ኬሰ ነንካአ፤
ገራሳኒ ኬሰትስ ነንበሬሰ።
አን ዋቀሳኒ ነንተአ፤
እሳንስ ሰበኮ ንተኡ።
11 ሰበቢ ሁንድሳኒ፣
ጥና ሀመ ጉዳት ነ ቤከኒፍ፣
ስአች ነምን ከምዩ፣ ‘ጎፍታ ቤክ’ ጄዼ፣
ኦላሳ ዮካን ኦቦሌሰሳ ህንበርሲሱ።
12 አን ደበሳኒ ነንዺሳፍ፤
ጩቡሳኒስ ስአች ህንያደዹ።”†
13 እንስ ከኩ ከናን “ሃራ” ጄዼ ከኩ ጀልቀባ ሰነ ሞፌሴረ፤ ወን ሞፈኤፊ ወን ዱሎሜ ደፌ በደ።
* 8:5 በኡ 25፥40 † 8:12 ኤር 31፥31‑34