21
ኣርሳ አጄቻ ህንቤከምኔፍ ዽኤፈሙ
1 ዮ ነምን ቶኮ ብየ ዋቀዮ ዋቅንኬ አከ ዻልቱፍ ሲፍ ኬኑ ኬሰት ዱኤ አርገሜ ነምን እሰ አጄሴ ህንቤከምን፣ 2 ማንጉዶትንኬቲፊ አቦቲን ሙርቲኬ ዸቀኒ ፈጌኘ እዶ እን እት ዱኤፊ መጋላወን እት ዽኣተን ግዱ ጅሩ ሃሰፈረን። 3 ኤርገሲስ ማንጉዶትን መጋላ ሬፍቸት ኣንቱ ኬሰ ጅራተን ጎሮምሰ ተኩማ ህንሆጄትን ከን ዋንጆ ህንባትን ፉዸኒ 4 ጎሮምሰ ሰነ ገረ ሱሉለ ህንቆተምን ዮካን ወን ቶኮዩ እረ ህንፈጫፈምን ከን ብሻን ያኡ ቀቡት ሃጌሰን። ሱሉለ ሰነ ኬሰትስ ሞርመ ጎሮምሰ ሰና ሃጨብሰን። 5 ሉቦትን ጄቹንስ እልማን ሌዊ ሰበቢ አከ ተጃጅለኒፊ አከ መቃ ዋቀዮቲን ኤብሰኒፍ፣ አከ ዱቢ ወል ዸቢሳቲፊ ሚዻ ዸግና ከምረትዩ ሙርቲ ኬነኒፍ ዋቀዮ ዋቀኬቲን ፍለተመኒፍ እሳን ፉልዱራት ሃዽኣተን። 6 ኤርገሲ ማንጉዶትን መጋላ ሬፍቸት ባይኤ ዽኣቱ ሁንድ ጎሮምሰ ሱሉለ ኬሰት ሞርም ጨብሰሜ ሰነረት ሀርከሳኒ ሃዽቀተን። 7 እሳንስ አከነ ሃጄዸን፦ “ሀርክኬኘ ዺገ ከነ ህንዸንገላፍኔ ዮካን ዮሙ ወን ኩን ሆጄተሜ እጅኬኘ ህንአርግኔ። 8 ያ ዋቀዮ፣ ኣርሳ አራራ ከነ ሰበኬ እስራኤል ከን ፉርቴ ሰናፍ ፉዸዹ፤ ዺገ ነመ ቁልቁሉ ከናስ ሰበኬት ህንሄሬግን። የኪ ዺገ ዸንገላፈሜስ እሳኒ ሃዺፈሙ። 9 አትስ ሰበቢ ዋን ፉለ ዋቀዮ ዱረት ቀጄላ ተኤ ሆጄቴፍ የከ ዸንገላፈሙ ዺገ ነመ ቀጄላ አከሲን ግዱኬቲ ንበሌስተ።”
ዱበርቲ ቦጅአምቴ ፉዹ
10 አት ዮሙ ዲኖተኬ ሎሉፍ ዱልቴ ዋቀዮ ዋቅንኬ ደበርሴ ሀርከኬት እሳን ሲፍ ኬኔ ቦጁ ፉዸቱት፣ 11 ዮ ወረ ቦጅአመን ኬሰት ዱበርቲ በሬዱ ቶኮ አርግቴ እሼ ጃለቴ ኒቲ ኦፊኬቲ ጎዸቴ እሼ ፉዹ ደንዴሰ። 12 መነኬት እሼ ገልች፤ እሼንስ መታሼ ሃሃደቱ፤ ቄንሰሼስ ሃቆረቱ፤ 13 ኡፈተ እሼን ዬሮ ቦጅአምቴት ኡፈቻ ቱርቴስ እራ ባስ። ኤርገ እሼን መነኬ ኬሰ ጅራቴ ጅአ ቶኮ ጉቱ አባፊ ሃዸ እሼቲፍ ቦሴ ቦዴ አት እሼ ወጅን ጪፍቴ ዽርሰሼ ተኡ ደንዴሰ፤ እሼንስ ኒቲኬ ንታት። 14 አት ዮ እሼት ገመዱ ባቴ አከ እሼን ገረ ፌቴ ዴምቱ ገድ ዺስ። አት ዋን እሼ ሰልጵፍቴፍ እሼ ጉርጉሩ ዮካን አከ ገርብቲት እሼ እላሉ ህንቀብዱ።
ምርገ ሀንገፋ
15 ነምን ቶኮ ዮ ኒቶተ ለመ ቀባቴ እሼ ቶኮ ጃለቴ ገሩ ለማንሳኒዩ እልማን ደአኒፍ፣ ዮ እልም ሀንገፍን ኒቲ እን ህንጃለትኔ ሰነራ ዸለቴ፣ 16 ነምች ዮሙ ቀቤኘሳ እልማንሳቲፍ ቆዱት ምርገ ሀንገፉማ እልመ ኒቲ ጅቤ ሰና እልመ ኒቲ ጃለቱቲፍ ደበርሴ ኬኑ ህንቀቡ። 17 ገሩ እልመ ሀንገፍትቸ ኒቲ ህንጃለትኔ ሰነራ ዸልቼፍ ቆደ ዻለሳ ኬሳ ሀርከ ለመ ኬኑፊዻን እሰ ቤክስሱ ቀበ። እልም ሱን መለቶ ጀልቀባ ከን ጀብነ አባሳት። ምርግ ሀንገፉማ ከንሳት።
እልመ ህንአጀጀምኔ
18 ነምን ቶኮ ዮ እልመ መተ ጀቤሳፊ ፍንጭላ አባፊ ሃዸሳቲፍ ህንአጀጀምኔፊ ከን ዮሙ እሰ አደበን ህንዸጌኜ ቀባቴ፣ 19 አባፊ ሃትሳ ቀበኒ በልበለ መጋላሳ ዱረት ማንጉዶተት እሰ ሃፍደን። 20 እሳንስ፣ “ጉርባንኬኘ ኩን መተ ጀቤሳፊ ፍንጭላዸ፤ ኑፍ ህንአጀጀሙ፤ እን አልባዼሳፊ መቾፍቱዸ” ጄዸኒ ማንጉዶተት ሃህመን። 21 ኤርገሲስ ነሞትን መጋላሳ ሁንድ ዸጋዻን ቱመኒ እሰ አጄሱ። አት ሀማ ኦፍ ግዱዻ ባሱ ቀብደ። እስራኤሎን ሁንድ ዋን ከነ ዸገአኒ ንሶዳቱ።
ሴረወን ገራ ገራ
22 ዮ ነምን ቶኮ ጩቡ አደቢ ዱአ እሰት ሙርሲሱ ሆጄቴ አጄፈሜ ሬፍሳ ሙከት ፈንፈሜ፣ 23 አት ሬፈሳ ሙከረ ቡልቹ ህንቀብዱ። ዋን ነምን ሙከረት ፈንፈሙ አባርሰ ዋቃ ጀለ ጅሩፍ እሰ ጋፉመ ሰነ አዋል። አት ብየ ዋቀዮ ዋቅንኬ አከ ዻላት ሲፍ ኬኑ ህንጡሬስን።