11
ዬሱስ አከ ሞቲት ዬሩሳሌም ሴኑሳ
11፥1‑10 ኩወፈ – ማቴ 21፥1‑9፤ ሉቃ 19፥29‑38
11፥7‑10 ኩወፈ – ዮሀ 12፥12‑15
1 አኩመ እሳን ዬሩሳሌምት ዽኣተኒ፣ ቤተ ፋጌፊ ቢታንያ ከኔን ቱሉ ኤጄርሳ ብራ ሰነ ገአኒን ዬሱስ በረቶተሳ ኬሳ ለመ ኤርጌ፤ 2 አከነስ እሳኒን ጄዼ፤ “ገረ ገንደ ፉለኬሰን ዱረ ጅሩ ሰና ዸቃ፤ አኩመ አች ሴንተኒንስ፣ እልሞ ሀሬ ከን ነምን ቶኮዩ ተኩማ ህንያበትን ቶኮ አችት ህዸሜ ጅሩ ንአርገቱ፤ እሰ ሂካቲ አስ ፍዳ። 3 ዮ ነምን ቶኮዩ፣ ‘እስን ማሊፍ ዋን ከነ ጎቱ?’ ጄዼ እስን ጋፈቴ፣ ‘ጎፍታቱ እሰ በርባደ፤ ደፌስ ዴብሴ ንኤርገ’ ጄዻ።”
4 እሳንስ ዸቀኒ እልሞ ሀሬ ከን በልበለ ዱረት፣ ከራረት ህዸሜ ቶኮ አርገን። አኩመ እሳን ሂከኒንስ፣ 5 ነሞትን አች ዸዻበቻ ቱረን ቶኮ ቶኮ፣ “ማል ጎቹፍ እልሞ ሀሬ ሰነ ሂክቱ?” ጄዸኒ እሳን ጋፈተን። 6 እሳንስ አኩመ ዬሱስ እሳኒን ጄዼ ሰነት ዴብሰኒፍ፤ ነሞትን ሱንስ አከ እሳን ዴመን እሳን ዺሰን። 7 እልሞ ሀሬ ሰነስ ዬሱስት ፍደን፤ ኡፈተሳኒስ እልሞ ሀሬረ ቡሰን፤ እንስ እረ ታኤ። 8 ነሞትን ባይኤን ኡፈተሳኒ ከራረ አፈን፤ ወር ካንሞ ደሜወን ባለ ቀበን ከኔን አላ ኩኩተን ሰነ ከራረ ቡቡሰን። 9 ወር ዱረ ዴማ ቱረኒፊ ወር ዱካ ቡኣ ቱረን እየኒ አከነ ጄዸን፤
“ሆሳእና!”*
“እን መቃ ጎፍታቲን ዹፉ ኤብፈማዸ!”†
10 “ሞቱማን አባኬኘ ዳዊት እን ዹፉ ሱን ኤብፈማዸ!”
“ሆሳእና ኦል ጉባት!”
11 ዬሱስስ ዬሩሳሌም ሴኔ መነ ቁልቁሉማት ኦል ገሌ። ገረገሌስ ዋን ሁንዱማ እላሌ፤ ሰበቢ ለፍት ገልገላኤ ቱሬፍስ ወረ ኩዸ ለማን ወጅን በኤ ቢታንያ ዸቄ።
ዬሱስ መነ ቁልቁሉማ ቁልቁሌሱሳ
11፥12‑14 ኩወፈ – ማቴ 21፥18‑22
11፥15‑18 ኩወፈ – ማቴ 21፥12‑16፤ ሉቃ 19፥45‑47፤ ዮሀ 2፥13‑16
12 ጉያ እት ኣኑት ኡቱ ቢታንያዻ በአኑ ዬሱስ ቤለኤ። 13 እንስ ሙከ ሀርቡ ባለ ቀቡ ቶኮ ፈጎት አርጌ እጀ ቀባቹፊ ቀባቹ ባቹሳ እላሉ ዸቄ። ገሩ ዋን ዬሮን ሱን ወቅቲ ሀርቡ ህንተእኒፍ እን ዮሙ ሙከ ሰነ ብረ ገኤት ባለ መሌ ዋ ቶኮሌ ህንአርገትኔ። 14 ዬሱስስ ሙከ ሰናን፣ “ነምን ቶኮዩ ዴብኤ እጀ ስራ ህንኛትን” ጄዼ። በረቶትንሳስ ንዸገአን።
15 ዮሙ ዬሩሳሌም ገአንትስ ዬሱስ መነ ቁልቁሉማ ሴኔ ወረ አችት ብተተኒፊ ጉርጉረተን አርኡ ጀልቀቤ። ምንጃለ ወረ ማለቀ ጌደረተኒቲፊ በርጩመ ወረ ጉጌ ጉርጉረተኒ ገረገልቼ። 16 አከ ነምን ቶኮዩ ዋን ቶኮሌ ባቴ መነ ቁልቁሉማ ኬሰ ደርቡስ ህንኤየምኔ። 17 እንስ አከነ ጄዼ እሳን በርሲሴ፤ “ ‘መንኮ ሰበ ሁንዱማፍ መነ ከዸትና ንጄዸመ’‡ጄዸሜ ህንበሬፈምኔ? እስን ገሩ ‘ሆልቀ ሳምቶታ’§ጎተኒርቱ።”
18 ሉቦትን ሀንገፎትኒፊ በርሲስቶትን ሴራ ዋን ከነ ዸገአኒ ከራ እቲን እሰ አጄሰን በርባዱ ጀልቀበን፤ እሳን ሰበቢ ነሞትን ሁንድኑ በርሲሰሳ ድንቅሲፈተኒፍ እሰ ሶዳተኒ ቱረኒቲ።
19 እሳንስ ዮሙ ለፍት ገልገላኤት መጋላ ሰነ ኬሳ በአን።
ሙክት ሀርቡ ጎጉሳ
11፥20‑24 ኩወፈ – ማቴ 21፥19‑22
20 እሳንስ ገነማን ኡቱ ከራ ሰነ ደርበኑ አከ ሙክት ሀርቡ ሱን ሁንዴሳቲ ጀልቀቤ ጎጌ አርገን። 21 ጴጥሮስስ ያደቴ ዬሱሲን፣ “ያ በርሲሳ እላ! ሀርቡን አት አባርቴ ሱን ጎጌረ!” ጄዼ።
22 ዬሱስሞ አከነ ጄዼ ዴብሴ፤ “ዋቀት አመና። 23 አን ዹጉመን እስንት ህመ፤ ኤኙዩ ዮ ቱሉ ከናን ‘ቡቀኢቲ ገላነት ደርበተም’ ጄዼ፣ ዮ ገራሳትስ መሙ ባቴ አከ ወን እን ጄዼ ሱን ተኡ አመኔ፣ ወን ሱን ንተኣፍ። 24 ከናፉ አን እስንትን ህመ፤ ዋን ከዸትናዻን ጋፈተን ሁንደ አከ አርገተን አመና፤ እንስ እስኒፍ ንተአ። 25 ዬሮ ከዸቹፍ ዻበተን፣ አከ አባንኬሰን እን ሰሚራ ጩቡኬሰን እስኒፍ ዺሱፍ፣ እስንስ ዮ ዋኑመ ቶኮሌ ነመ ከምዩራ ቀባተን ዺሳፊ። [ 26 ዮ ዺሱፊ ባተን ገሩ አባንኬሰን እን ሰሚራስ ጩቡኬሰን እስኒፍ ህንዺሱ።”]*
ታይታን ዬሱስ ጋፊ ኡሜ
11፥27‑33 ኩወፈ – ማቴ 21፥23‑27፤ ሉቃ 20፥1‑8
27 እሳንስ ዴብአኒ ገረ ዬሩሳሌም ዹፈን፤ ኡቱ ዬሱስ መነ ቁልቁሉማ ኬሰ ዴዴብኣ ጅሩ ሉቦትን ሀንገፎትን፣ በርሲስቶትን ሴራቲፊ ማንጉዶትን ገረሳ ዹፈን። 28 እሳንስ፣ “አት ታይታ ማሊቲን ወንቶተ ከኔን ሆጄተ? አከ ወንቶተ ከኔን ሆጄቱፍስ ኤኙቱ ታይታ ሲፍ ኬኔ?” ጄዸኒን።
29 ዬሱስስ አከነ ጄዼ ዴብሴ፤ “አንስ ጋፊ ቶኮን እስን ጋፈዸ። እስንሞ ዴቢ ናፍ ኬና፤ አንስ ታይታ ማሊቲን ወንቶተ ከኔን አከን ሆጄዹ እስንትን ህመ። 30 ጩጳን ዮሀንስ ሰሚራ ዹፌሞ ነመ ብራ ዹፌ? ሜ ነት ህማ!”
31 እሳንስ ወሊን መርአተኒ አከነ ጄዸን፤ “ዮ ኑ፣ ‘ሰሚራ ዹፌ’ ጄኔ እንሞ፣ ‘ዮስ እስን ማሊፍ እሰ ህንአመንንሬ?’ ጄዼ ኑ ጋፈተ፤ 32 ዮካን፣ ‘ነመ ብራ ዹፌ’ ጄኑ?” ጄዸን። ሰበቢ ነምን ሁንድኑ ዹጉማን ዮሀንስን አከ ራጂት እላሌፍ ኡመተ ሶዳተን።
33 ከናፍ እሳን፣ “ህንቤክኑ” ጄዸኒ ዬሱሲፍ ዴብሰን።
ዬሱስሞ፣ “አንስ ታይታ ማሊቲን አከን ወንቶተ ከኔን ሆጄዹ እስንት ህንህሙ” ጄዼን።
* 11:9 ሆሳእና! – ሆሳእና ጄቹን፣ “አመ ፈይስ!” ዮካን “ማሎ ፈይስ!” ጄቹዸ። † 11:9 ፋር 118፥25፣26 ‡ 11:17 እሳ 56፥7 § 11:17 ኤር 11፥7 * 11:26 ወራብሌን ቶኮ ቶኮ ሉቅሳ 26 ህንቀበን።