ፋርፈትና ዬሮ መነ ቁልቁሉማ ዸቀን ፋርፈተሙ
ፋርፈትና 84
ዱረ ቡኣ ፋርፈቶታቲፍ። ከን ግቲቲዻን ፋርፈተሙ። ፋርፈትና እልማን ቆራህ።
1 ያ ዋቀዮ ዋን ሁንደ ደንዴሱ፣
እዶን አት ጅራቱ አከም ነመት ቶለ!
2 ሉቡንኮ ኦብዲወን ዋቀዮ ሀውት፤
አከ መሌስ እት ገገብድ፤
ኦኔንኮፊ ፎንኮ
ዋቀ ጅራታዻፍ እልሌዻን ንፋርፈቱ።
3 ያ ዋቀዮ ዋን ሁንደ ደንዴሱ፣
ሞቲኮፊ ዋቀኮ፣
እዶ ኣርሳኬቲ ብረት፣ ድምቢቲን እዶ ጅሬኛ፣
ግርስንስ ኦፊሼቲፍ መንኤ ጩጪሼ ኬሰ ካአቱ አርገት።
4 ወር መነኬ ኬሰ ጅራተን ኤብፈሞዸ፤
እሳን ዬሮ ሁንዱማ ስ ጀጀቱቲ።
5 ወር ስራ ጀብነ አርገተን፣
ከኔን ገራሳኒቲን ከራኬ ያደን ኤብፈሞዸ።
6 እሳን ዮሙ ሱሉለ ባካ ኬሰ ደርበንት፣
እዶ ሰነ ለፈ ብሻን ኬሳ ቡርቁ ጎዸቱ፤
ቦካን ጀልቀባስ ኤበ እት ዸንገላሰ።
7 እሳን ሀመ ጥዮን ኬሰት ፉለ ዋቃ ዱረት ሙልአተንት፣
ጀብነራ ገረ ጀብናት ንደርቡ።
8 ያ ዋቀዮ፣ ዋቀ ዋን ሁንደ ደንዴሱ፣
ከዸትናኮ ዸገእ፤
ያ ዋቀ ያቆብ ነ ዸጌፈዹ።
9 ያ ዋቀዮ፣ ገረ ጋቸነኬኛ እላል፤
ፉለ ድበማኬ ሰናስ እላል።
10 ጉያ ኩመ ቶኮ እዶ ብራ ጅራቹረ፣
ጉያ ቶኮ ኦብዲኬቲረ ኦሉ ወየ፤
ዱንካነ ሀሞታ ኬሰ ጅራቹረ፣
ኤግዱ በልበለ መነ ዋቀኮ ተኡ ና ወየ።
11 ዋቀዮ ዋቅን አዱፊ ጋቸናቲ፤
ዋቀዮ ሱራፊ ኡልፍነ ንኬነ፤
እን ቶሎተ ዋን ጋሪ ህንዾወቱ።
12 ያ ዋቀዮ ዋን ሁንደ ደንዴሱ፣
ነምን ስ አመነቱ ኤብፈማዸ።