5
1 ያ ዋቀዮ ዋን ኑረ ገኤ ያደዹ፤
እላል፤ ሰልጵነኬኘስ አርግ።
2 ሀንዹራንኬኘ አለጎታፍ፣
መኔንኬኘስ ነሞተ ኦርማቲፍ ደበርፈመኒ ኬነመኒሩ።
3 ኑ እጆሌ አባ ህንቀብኔ ታኔ፤
ሃዾትንኬኘሞ ሃዾተ ህዬሳ ተአኒሩ።
4 ኑ ብሻን ዹግኑፍ ከፈሉ ቀብነ ቱሬ፤
ቆራንስ ብታ ቆፋን አርገትነ።
5 ወር ኑ አርአን ኮሜኬኘ ብረ ጅሩ፤
ኑ ደዸብኔረ፤ ቦቆናስ ህንቀብኑ።
6 ኑ ቡዴነ ገኣ አርገቹፍ ጄኔ
ወረ ግብጢፊ ወረ አሶሪት ሀርከ ኬንኔ፤
7 አቦቲንኬኘ ጩቡ ሆጄተኒ ደርበን፤
ኑሞ አደቢሳኒ ባትኔ።
8 ገርቦተቱ ኑ ቡልቸ፤
ነምን ሀርከሳኒቲ ብልሰ ኑ ባሱ ቶኮዩ ህንጅሩ።
9 ሰበቢ ጎራዴ ገሞጂ ጅሩቲን
ሉቡኬኘ በላፍ ሳጥሌ ቡዴነ አርገትነ።
10 ጎጋንኬኘ ሰበቢ ቤላቲን
አኩመ በዳ እብዳ ሆአ።
11 ጥዮን ኬሰት ዱበርቶትን፣
መጋላወን ይሁዳ ኬሰትስ ዱበረን ቁልቁሉን
ሁምናን ጉዴደመን።
12 እልማን ሞቶታ ሀርከሳኒቲን ፈንፈመኒሩ፤
ማንጉዶትን ኡልፍነ ህንአርገትኔ።
13 ገኤሶን አከ ምዻን ዳከን ድርቅሲፈመን፤
እጆሌን ዺራ ሙከ ባቹን ገተንተረን።
14 ማንጉዶትን ከረ መጋላ ዱራ ዴመኒሩ፤
ደርገጎንስ ዌዱሳኒ ዺሰኒሩ።
15 ገመቹን ገራኬኘ ኬሳ በዴረ፤
ሹብሱንኬኘስ ቦእቸት ጌደረሜረ።
16 ጎንፎን መታኬኘራ ቡኤረ።
ኑፍ ወዮ፤ ኑ ጩቡ ሆጄትኔራቲ!
17 ሰበቢ ዋን ከናቲፍ ኦኔንኬኘ ንገገቤ፤
ሰበቢ ዋን ከናቲፍሞ እጅ ቴኘ ደዸብዴ፤
18 ቱሉን ጥዮን ከን ኦኔ ሀፌ ሱን
ለፈ ዋንጎትን እረ ቡራቀን ተኤራቲ።
19 ያ ዋቀዮ አት በረ በራን ቡልች፤
ቴሶንኬስ ዸሎታ ገረ ዸሎታት እት ፉፈ።
20 አት ማሊፍ ጉቱማን ጉቱት ኑ እራንፈተ?
ማሊፍ በረ ዼራስ ኑ ዺፍተ?
21 ያ ዋቀዮ አከ ኑ ዴብኑፍ ኦፍት ኑ ዴብስ፤
በረኬኘሌ አኩመ ዱሪት ሃሮምስ።
22 አት ዮ ጉቱማን ጉቱት ኑ ገቱ ባቴ፣
ዮ አከ መሌስ ኑት ዼከሙ ባቴ ዋን ከነ ጎዽ።