ፋርፈትና ጭዸ ሞቲ
ፋርፈትና 45
ዱረ ቡኣ ፋርፈቶታቲፍ። ዬደሎ እልማን ቆራህ ከን “ደራራ” ጄዸሙ። መስኪል። ፋርፈትና ጭዻ።
1 ዮሙ አን ሞቲዻፍ ፋርፈዹት፣
ያድን ጋሪን ገራኮ ጉቴረ ዸንገለአ፤
አረብንኮስ አኩመ ቢሪ በሬሳ ኦጌሰ ቶኮት።
2 አት ነመ ሁንዱማ ጫላ ሚዸጋዸ፤
ህዺኬረ ሱራቱ ዸንገለአ፤
ከናፉ ዋቅን በረ በራን ስ ኤብሴረ።
3 ያ ጎትቸ፣ ጎራዴኬ ሉቄቱት ህዸዹ፤
ኡልፍናፊ ሱራ ኡፈዹ።
4 ሰበቢ ዱቢ ዹጋቲፍ፣ ገድ ኦፍ ቀቢሳፊ ቀጄሉማቲፍ፣
ሚዸግነኬቲን ሞአናዻን ፉለ ዱረት ጉሉፍ፤
ሀርክኬ ምርጋስ ሆጂ ሶዳችሳ ሃሆጄቱ።
5 ጥየወንኬ ቀረ ቀቤዪን ሱን ኦኔ ዲኖተ ሞቲ ሃወራነን፤
ሰቦትንስ ሚለኬ ጀለት ሃጅጅገኒ።
6 ያ ዋቀዮ፣ ቴሶንኬ በረ በራ ሀመ በረ በራት ንጅራተ፤
ቦኩን ቀጄሉማስ ቦኩ ሞቱማኬቲ ንተአ።
7 አት ቀጄሉማ ጃለተ፤ ጀልእነሞ ንጅብተ፤
ከናፉ ዋቀዮ፣ ዋቅንኬ ህርዮተኬ ጫላት፣
ዘይቲዻን ገመቹ ስ ድቤረ።
8 ኡፈትንኬ ሁንድኑ ቁምቢዻን፣
አርጌሳፊ ቁንዺዻን ንኡርጋአ፤
መሰራወን እልከ አርባቲን ሚዸግፈመን ኬሰትስ
ሙዚቃን ምአ ርቡ ስ ገመቺሰ።
9 እንተለን ሞቶታ ዱበርቶተኬ ወረ ከበጀሞ ኬሰ ጅሩ፤
ሞትቲንስ ወርቄ ኦፊሪቲን ሚዸግፈምቴ
ከራ ሀርከ ምርገኬቲ ዻበት።
10 ያ እንተላ ዸገእ፤ ሁበዹ፤ ጉረኬስ አስ ቀብ፤
ሰበኬቲፊ መነ አባኬቲ እራንፈዹ።
11 ሞቲን ሚዸግነኬ ሀወ፤
ዋን እን ጎፍታኬ ተኤፍ እሰ ከበጅ።
12 እንተል ጢሮስ ኬና ፍዴ ዹፍት፤
ሶሬዪንስ ገራ ስ ላፍፈቹ በርባዱ።
13 እንተል ሞቲ ኡልፍነ ጉዳዻን ዲንቀሼ ጅርት፤
ኡፈትን እሼስ ወርቄዻን ዸአሜ።
14 እሼንስ ኡፈተ ሀሉ ገራ ገራ ቀቡ ኡፈቴ
ገረ ሞቲት ጌፈምት፤
ዱርቦን ዋኤልሼስ እሼ ዱካ ቡአኒ
ገረኬት ፍደሙ።
15 እሳንስ ገመቹፊ እልሌዻን ኦል ገልፈሙ፤
መሰራ ሞትቻስ ንሴኑ።
16 እልማንኬ እዶ አቦቲኬቲ ቡአን፤
አትስ ለፈ ሁንደረት እሳን ንሞስፍተ።
17 አን አከ መቃንኬ ዸሎተ ሁንደ ኬሰት ያደተሙ ነንጎዸ፤
ከናፉ ሰቦትን በረ በራ ሀመ በረ በራት ስ ጀጀቱ።