ገለተ ነመ አፋን ዱኣቲ ዴብኤ
ፋርፈትና 30
ፋርፈትና ኤበ መነ ቁልቁሉማቲፍ ፋርፈተሜ። ፋርፈትና ዳዊት።
1 ያ ዋቀዮ፣ ሰበቢ አት ኦል ነ ፉቴ
አከ ዲኖትንኮ ነት ህንገመኔ ጎቴፍ፣
አን ስን ጀጀዸ።
2 ያ ዋቀዮ ዋቀኮ፣
አን ገርጋርሳፍ ስን ዋመዼ፤ አትስ ነ ፈይፍቴ።
3 ያ ዋቀዮ፣ አት ሉቡኮ ሲኦሊ ባፍቴ፤
አከ አን ቦለ ህንቡኔ ጎቴስ ነ ጅራችፍቴ።
4 እስን ቁልቁሎንሳ፣ ፋርፈናዻን ዋቀዮን ጀጀዻ፤
መቃሳ ቁልቁሉ ሰናፍስ ገለተ ገልቻ።
5 ዼከምስሳ ሀመ ልጵሱ እጃት፤
ጋሩማንሳሞ በረ ጅሬኛ ጉቱዻፍ ቱረ፤
ቦእች ገልገለ ቶኮ ቆፋፍ ቱረ፤
ገነመ ገሩ እልሌቱ ተአ።
6 አንስ ዮሙን ነጋ አርገዼት፣
“አን ጎንኩማ ህንራፈሙ” ነንጄዼ።
7 ያ ዋቀዮ፣ አት ጃለለኬቲን
አከ ቱሉ ጀባት ነ ዻብዴ፤
ዬሮ አት ፉለኬ ነ ዱራ ዾክስቴት ገሩ
ናሱቱ ነ ቀበቴ።
8 ያ ዋቀዮ፣ አን ስን ዋመዸ፤
አን ገረ ጎፍታት አከነ ጄዼ አራራፍ ነንእየዸ፦
9 “ዱኡኮ ኬሳ፣ ቦለ ቡኡኮ ኬሳስ
ፋይዳ ማሊቱ አርገመ?
ብዮን ስ ገለቴፈታ?
አመነሙማኬስ ንኦዴሳ?
10 ያ ዋቀዮ ነ ዸገእ፤ ነ ማርስ፤
ያ ዋቀዮ፣ ገርጋርሰ ና ተእ።”
11 አት ቦእቸኮ ሹብሱት ጌደርቴ፤
ወያ ገዳ ነራ ባፍቴ ገመቹ ነት ኡውፍቴ፤
12 ኩንስ አከ ሉቡንኮ ፋርፈናዻን ስ ጀጀቱፊ
አከ እሼን ህንጨልእስኔፊዸ።
ያ ዋቀዮ ዋቀኮ፣ አን በረ በራን ስን ገለቴፈዸ።