4
ጩንቁርሳ፣ ሆጂዻን ደዸቡ፣ ምቹ ዸቡ
1 አን አመስ እላሌ ጩንቁርሳ አዱዻ ገድት አዴምስፈማ ጅሩ ሁንደ ነንአርጌ፦
አን እምማን ጩንቁርፈምቶታ ነንአርጌ፤
ነመ እሳን ጀጀቤሱ ቶኮሌስ ህንቀበን፤
ሁምን ገመ ጩንቁርስቶተሳኒ ቱሬ፤
እሳን ነመ እሳን ጀጀቤሱ ቶኮሌ ህንቀበን።
2 አንስ አከ ወር ዱአን፣
ከኔን ከናን ዱረ ዱአን፣
ጅራቶተ አመ ሉቡዻን ጅራተን ጫለን ነንለብሴ።
3 ገሩ ነምን ሀመ አማት ህንዸለትን
ከን ሀምነ አዱዻ ገድት
ሆጄተሙ ህንአርግን፣
ለቸንሳኒረ ወየ።
4 አንስ አከ ደዸቢን ሆጂ ሁንዲፊ ምልካኡን ሁንድ ህናፋ ነምን ኦላሳ ወጅን ቀቡራ ቡርቁ ነንአርገ። ኩንስ ቡቤ አርኡዸ፤ ፋይዳስ ህንቀቡ።
5 ጎዋን ሀርከሳ መረቴ ታአ፤
ፎኑመ ኦፊሳስ ኛተ።
6 ደዸቢፊ ቡቤ አርኡዻን
ኮኜ ለመ አርገቹረ
ነጋን ኮኜ ቶኮ አርገቹ ወየ።
7 አን አመሌ ዋን ፋይዳ ህንቀብኔ ቶኮ አዱዻ ገድት ነንአርጌ፦
8 ነመ ኮጳሳ ጅራቱ ቶኮቱ ጅረ፤
እንስ እልመ ዮካን ኦቦሌሰ ህንቀቡ ቱሬ።
ዬሮ ሁንደ ሆጂት ደዸበ፤
ተኡስ እጅሳ ቀቤኘሳ እላሌ ቁፌ ህንጄዹ።
እንስ፣ “አን ኤኙፍ ጄዼን ደዸበ?
ማሊፈን ገመቹስ ኦፍ ለገ?” ጄዼ ጋፈቴ።
ኩንስ ፋይዳ ህንቀቡ፤
ሆጂ ቡኣ ህንቀብኔዸ!
9 እሳን ሰበቢ ሆጂሳኒቲፍ ገቲ ጋሪ ዋን አርገተኒፍ
ነመ ቶኮረ ነመ ለመ ወየ፦
10 ዮ እን ቶኮ ኩፌ፣
እን ካን ኦል እሰ ቀበ።
ገሩ ነምን ኩፌ
ከን ኦል እሰ ካሱ ህንቀብኔ ገራ ነመ ኛተ!
11 ዮ ነሞትን ለመ ወጅን ጪሰን እት ሆአ፤
ነመ ቶኮ ገሩ አከምት ኮጳሳ እት ሆኡ ደንደአ?
12 ነምን ቶኮ ሞአተሙ ደንደአ፤
ነሞትን ለመ ገሩ ኦፍራ ዴብሱ ደንደኡ።
ፉኞን ፎኣ ሰዲን ፎአሜ ደፌ ህንጭቱ።
ጫለኒ አርገሙን ፋይዳ ህንቀቡ
13 ሞቲ ዱሎማፊ ጎዋ ስአች ጎርሰ ህንፉዸትኔረ፣ ደርገጌሰ ህዬሰ ኦጌሰ ወየ። 14 እን ዮ ህዩማን ሞቱማ ሰነ ኬሰት ዸለቴዩ መነ ህዻቲ በኤ ሞቲ ተኡ ደንደኣቲ። 15 አን አከ ነምን አዱዻ ገድ ጅራቴ ሁንድ ደርገጌሰ ሞቲ ዻሉ ሰነ ዱካ ቡኤ ነንአርጌ። 16 ባይእን ነመ ፉለሳኒ ዱረ ጅሩ ሀመ ህንቀቡ ቱሬ። ወር ዱባን ዹፈን ገሩ ደርገጌሰ ዻሉ ሰነት ህንገመድኔ። ኩን ሁንድስ ቡቤ አርኡዸ፤ ፋይዳስ ህንቀቡ።