3
1 አን ሀልከን ጉቱ ስሬኮረ ጪሴ
ነመ ገራንኮ ጃለቱ ሰነ ነንበርባዴ፤
አን እሰ ነንበርባዴ፤ ገሩ እሰ ህንአርገኔ።
2 አን አመ ከኤን መጋላ ኬሰ፣
ዳንዲወኒፊ ኦብዲወንረ ነንዴመ፤
ነመ ገራንኮ ጃለቱ ሰነ ነንበርባደ።
ከናፉ አን እሰ ነንበርባዴ፤
ገሩ እሰ ህንአርገኔ።
3 ኤግዶን ኡቱ መጋላ ኬሰ ናነአኑ ነ አርገን፤
አንስ፣ “ምቹኮ አርግተኒ?”
ጄዼን እሳን ጋፈዼ።
4 አን አኩመን ጥኖ እሳን ብረ ደርቤን፣
ነመ ሉቡንኮ ጃለቱ ሰነ ነንአርገዼ።
አንስ እሰ ነንቀበዼ፤ ሀመን መነ ሃዸኮት፣
ዲንቀ ሃዸኮ እሼ ገራት ነ ባቴ ሰናት
ኦል ገልቹት ገድ እሰ ህንዺስኔ።
5 ያ እንተለን ዬሩሳሌም፣
አን ኩሩጴፊ ቦሮፋን እስን ከከቺሰ፤
ሀመ እሼን ኦፉማን ፌቴ ካቱት፣
ጃለለ ህንቱቱቅና ዮካን ህንደደመቅስና።
6 እሼን ቁምቢፊ እጣነ
ኡርጎፍቱ ደልደልቶታ ሁንደራ ሆጄተሜን ኡርጌፈምቴ
አኩመ ኡቱባ ኣራ
ገሞጂ ኬሳ ኦል ባቱ ኩን ኤኙ?
7 ኩኖ! ስሬ ሶሎሞን ከን ሎልቶተ ጃተመ
ወረ እስራኤል ኬሳ ቤቤከሞ ተአኒን መርፈምቴርት።
8 ሁንድሳኒ ጎራዴ ህዸቱ፤
ሁንድኑ ሙጠትኖ ወራና ቀቡ፤
ቶኮን ቶኮንሳኒ ጎራዴሳኒ
ሉቄቱት ህዸተኒ ሎለ ሀልከኒቲፍ ቆጳአን።
9 ሶሎሞን ሞትች ኦፊሳቲ ጋሪ ቶልፈቴ፤
እንስ ሙከ ልባኖንራ ቶልፈቴ።
10 እን ኡቱባሳ ሜቲዻን ሆጄቴ፤
ጀለሳ ገሩ ወርቄዻን ሆጄቴ።
ቴሶንሳ ክሪ ዲማ ዺልጌዻን ሆጄተሜ፤
ኬስሳስ ጃለለ እንተለን ዬሩሳሌሚቲን በሬቸሜ ሆጄተሜ።
11 ያ እንተለን ጥዮን ገድ በኣቲ ሶሎሞን ሞትቸ እላላ፤
እን ጎንፎ ሃትሳ ጋፈ ፉዸሳ፣
ጉያ ገራንሳ ገመዴት፣
መታሳረ ኬሴፍ ሰነ ካአቴረ።