16
መናፊ ድምብርቄ
1 ወልዳን እስራኤል ሁንድ ብየ ግብጢቲ በአኒ ጅአ ለመፋት፣ ጅአ ሰነ ኬሳስ ጉያ ኩዸ ሸነፋት ኤሊሚ ከአኒ ገረ ገሞጂ ሲን እሰ ኤልሚፊ ሲና ግዱ ጅሩ ሰና ዸቀን። 2 ገሞጂ ኬሰትስ ሀዋስን ሱን ጉቱን ሙሴፊ አሮንት ጉንጉመን። 3 እስራኤሎንስ አከነ እሳኒን ጄዸን፤ “ኑ ብየ ግብጥት ዬሮ ኦኮቴ ፎኒ ብረ ቴኜ ሀመ ቁፍኑት ቡዴነ ኛቻ ቱሬ ሰነ ሀርከ ዋቀዮት ኡቱ ዱኔረ ተኤ! እስን ገሩ አከ ወልዳን ኩን ጉቱን ቤለኤ ዹሙ ጎቹፍ አቺ ኑ ባፍተኒ ገሞጂ ከነት ኑ ፍደኒርቱ።”
4 ዋቀዮሞ ሙሴዻን አከነ ጄዼ፤ “ኩኖ፣ አን ሰሚራ ቡዴነ ገድ እስኒ ነንሮብሰ። ሰብን ሱንስ ጉዩመ ጉያን ገድ በኤ ዋን ጉያ ቶኮፍ እሰ ገኡ ወልት ሃቀበቱ። አንስ ከራ ከናን እሳን ቆሬ ሴረኮ ኤጉፊ ኤጉ ባቹሳኒ ነንእላለ። 5 እሳንስ ጉያ ጀአፋት ዋን ወልት ቀበተን ሰነ ሃቆጴፈተን፤ ወን ኩንስ ዋን እሳን ጉያ ብራ ወልት ቀበተንት ሀርከ ለመ ሃተኡ።”
6 ሙሴፊ አሮን እስራኤሎተ ሁንዳን አከነ ጄዸን፤ “ከን ብየ ግብጢቲ እስን ባሴ ዋቀዮ አከ ተኤ ገልገለ ከነ ንቤክቱ። 7 ገነመሞ ኡልፍነ ዋቀዮ አርግቱ፤ እን አከ እስን እሰት ጉንጉምተን ዸገኤራቲ። ኑ ኤኙ ታናን እስን ኑት ጉንጉምቱ?” 8 ሙሴንስ አከነ ጄዼ፤ “ዬሮ እን አከ እስን ኛተኒፍ ገልገለ ፎን፣ ገነመሞ ቡዴነ እስን በርባደን ሁንደ እስኒ ኬኑት እስን አከ እን ዋቀዮ ተኤ ንቤክቱ፤ እን ጉንጉሚ እስን እሰት ጉንጉምተን ዸገኤራቲ። ኑ ኤኙዸ? እስን ዋቀዮት ጉንጉማ ጅርቱ መሌ ኑት ህንጉንጉምኔ።”
9 ዮሙስ ሙሴን፣ “ወልዳ እስራኤል ሁንዳን፣ ‘ሰበቢ እን አከ እስን ጉንጉምተን ዸገኤፍ እስን ፉለ ዋቀዮ ዱረት ዽኣዻ’ ጄዽ” ጄዼ አሮንት ህሜ።
10 ዬሮ አሮን ጉቱማ ወልዳ ሰበ እስራኤልት ዱበቻ ቱሬት እሳን ገረ ገሞጂ እላላ ቱረን፤ ኩኖ፣ ኡልፍን ዋቀዮ ዱሜሰ ኬሳን ሙልአቴ።
11 ዋቀዮስ ሙሴዻን አከነ ጄዼ፤ 12 “አን ጉንጉሚ ሰበ እስራኤል ዸገኤረ። አትሞ፣ ‘እስን ዬሮ ለፍት ድምምሶፍቱት ፎን ኛቱ፤ ገነመሞ ቡዴነ ኛተኒ ቁፍቱ። እስንስ ዬሮ ሰነ አከ አን ዋቀዮ ዋቀኬሰን ተኤ ንቤክቱ’ ጄዺ እሳንት ህም።”
13 ገልገሉመ ሰነ ድምብርቄን ዹፍቴ እዶ ቁበትና ሰነ ጉቴ፤ ጉያ እት ኣኑ ገነመሞ ፍጤንስ ናኖ ቁበትና ሰና ቱሬ። 14 ዮሙ ፍጤንስ ቡኤትስ፣ ኩኖ ወንቶትን ሀጲን አከ ቆራ ለፈራ አዳተን ድሬ ገሞጂረ ቡቡአን። 15 እስራኤሎንስ ዮሙ ዋን ከነ አርገንት፣ “ወን ኩን ማል?” ወሊን ጄዸን። እሳን ወን ሱን ማል አከ ተኤ ህንቤክኔ ቱሬቲ።
ሙሴንስ አከነ እሳኒን ጄዼ፤ “ወን ኩን ቡዴነ አከ እስን ኛተኒፍ ዋቀዮ እስኒፍ ኬኔዸ። 16 ዋቀዮ አከነ ጄዼ አጀጄረ፦ ‘ቶኮን ቶኮን ነማ ሀመ በርባዱ ወልት ሃቀበቱ። አኩመ ባይእነ ነመ ዱንካነኬሰን ኬሳት ቶኮ ቶኮ ነማቲፍ ጎሞሪ ቶኮ ፉዸዻ።’ ”
17 እስራኤሎን አኩመ እሳንት ህመሜ ጎዸን፤ ገር ቶኮ ባይኤ፣ ወር ካንሞ ጥኖ ወልት ቀበተን። 18 ዮሙ እሳን ጎሞሪዻን ሰፈረንት እሰ ባይኤ ወልት ቀበቴራ ህንሀፍኔ፤ እሰ ጥኖ ወልት ቀበቴትስ ህንህርአትኔ። ቶኮን ቶኮን ነማ ሀሙመ በርባዱ ወልት ቀበቴ።
19 ሙሴንስ፣ “ነምን ቶኮዩ ዋን ወልት ቀበቴ ኬሳ ቶኮሌ ገነማፍ ህንቡልፈትን” ጄዼን።
20 ተኡስ እሳን ኬሳ ነሞትን ቶኮ ቶኮ ሙሴ ህንዸጌኜ፤ ዋን ወልት ቀበተን ኬሳስ ገርቶኮ ገነማፍ ቡልፈተን፤ እንስ ራመኤ አጃኤ። ከናፉ ሙሴን እሳንት ኣሬ።
21 ቶኮን ቶኮን ነማ ገነመ ገነመ ሀሙመ በርባዱ ወልት ቀበቴ፤ እንስ ዮሙ አዱን ሆእቴት በቄ በዴ። 22 ጉያ ጀአፋት ጀር ሀርከ ለመ ጄቹንስ መተ መታት ጎሞሪ ለመ ወልት ቀበተን፤ ሆገንቶትን ወልድቻ ሁንድስ ዸቀኒ ሙሴት ህመን። 23 እንስ አከነ ጄዼን፤ “ዋቀዮ አከነ ጄዼ አጀጄ፦ ‘ቦር ጉያ ሰንበተ ቦቆና ተአ፤ እንስ ሰንበተ ዋቀዮፍ ቁልቁላኤዸ። ዋን ቶልፈቹ በርባደን ቶልፈዻ፤ ዋን አፌለቹ በርባደንስ አፌለዻ። ዋንራ ሀፉ ሁንደሞ ሀመ ገነማት ቱርፈዻ።’ ”
24 ጀርስ አኩመ ሙሴን እሳን አጀጄት ሀመ ገነማት ቱርፈተን፤ ኛትን ሱንስ ህንአጆፍኔ ዮካን ህንራሞፍኔ። 25 ሙሴንስ አከነ ጄዼ፤ “ዋን ጉያን ሀርኣ ሰንበተ ዋቀዮ ተኤፍ ኛተ ከነ ሀርአ ኛዻ፤ እስን ሀርአ ድሬረት እሰ ህንአርገተን። 26 እስንስ ኛተ ሰነ ጉያ ጀአ ወልት ቀበዻ፤ ጉያ ቶርበፋት ጄቹንስ ጉያ ሰንበታቲን ገሩ ቶኮዩ ህንአርገሙ።”
27 ጀረ ሰነ ኬሳ ነሞትን ቶኮ ቶኮሞ ጉያ ቶርበፋት ወልት ቀበቹፍ ገድ በአን፤ ገሩ ሆማ ህንአርገኔ። 28 ከነረት ዋቀዮ ሙሴዻን አከነ ጄዼ፤ “እስን ሀመ ዮሚት አጀጀኮፊ ቀጄልፈመኮ ኤጉ ድዱ? 29 ዋቀዮ ሰንበተ አከ እስኒ ኬኔ ሁበዻ። ሰበቢን እን ጉያ ጀአፋት ቡዴነ ጉያ ለማፍ ተኡ እስኒ ኬኑፍስ ከኑመ። ነምን ሁንድኑ ጉያ ቶርበፋት እዱመ ጅሩ ሃቱሩ። ነምን ቶኮዩ ገድ ህንበእን።” 30 ሰብን ሱንስ ጉያ ቶርበፋት ንቦቆቴ።
31 ሰብን እስራኤል ቡዴነ ሰነ “መና” ጄዼ ሞጋሴ። መናን ኩንስ ሰኚ ድንብላላ ፈካተ፤ አዲዸስ፤ ምኣንሳስ አከ ብጥሌ ደማን ቶልፈሜት። 32 ሙሴን አከነ ጄዼ፤ “ዋቀዮ አከነ ጄዼ አጀጄ፦ ‘አከ እን ዸሎተ ዹፉፍ ቱርፈሙፍ መና ጎሞሪ ቶኮ ፉዻ፤ ኩንስ አከ እሳን ቡዴነ አን ዬሮ ብየ ግብጥ ኬሳ እስን ባሴት አከ እስን ገሞጂ ኬሰት ኛተኒፍ እስኒ ኬኔ ሰነ አርገኒፍ።’ ”
33 ሙሴን አሮኒን፣ “ኦኮቴ ቶኮ ፉዺቲ መና ጎሞሪ ቶኮ እት ነቅ፤ አከ መናን ኩን ዸሎተ ዹፉፍ ቱርፈሙፍ ፉለ ዋቀዮ ዱረ ካእ” ጄዼ።
34 አሮንስ አኩመ ዋቀዮ ሙሴ አጀጄ ሰነት አከ መናን ሱን ቱርፈሙፍ ፉለ ዹጋ በኡ ዱረ ካኤ። 35 ሰብን እስራኤል ሀመ ብየ ኬሰ ቁበተሙ ሰነ ገአንት ወጋ አፉርተመ መና ኛተን፤ እሳንስ ሀመ ዳሪ ብየ ከነኣን ገአንት መና ኛተን።
36 ጎሞሪን ቶኮ ሀርከ ኩርነፋ ኢፊ ቶኮት።