4
ቴሶ ሰሚ ኬሳ
1 አንስ ኤርገሲ ነንእላሌ፤ ኩኖ በልበለ በነማን ቶኮ ፉለኮ ዱረ ሰሚ ኬሰ ቱሬ። ሰገሌን ጀልቀባ ከን አን ኡቱ እን አከ መለከታት ነት ዱበቱ ዸገኤ ሱን፣ “አስ ኦል ኮቱ፤ አንስ ዋን አሲን ቦዴ ተኡ ቀቡ ስትን አርግሲሳ” ጄዼ። 2 አንስ ዮሙሱመ ሀፉራነን ቱሬ፤ ኩኖ፣ ቴሶን ነምን ቶኮረ ታኤ ቶኮ ሰሚ ኬሰ ቱሬ። 3 እን አች ታኤስ ዸጋ ገቲ ጉዳ ያስጲዲቲፊ * ሰርድዮን † ፈካተ ቱሬ። ናኖ ቴሶ ሰናስ ሰበተ ዋቃ ከን ብፍንሳ ዸጋ መረግድ ‡ ፈካቱቱ ቱሬ። 4 ናኖ ቴሶ ሰናስ ቴሶወን ብራ ድግደሚ አፉርቱ ቱሬ። ቴሶወን ሰነረስ ማንጉዶትን ድግደሚ አፉር ኡፈተ አዳዲ ኡፈተኒ፣ መታሳኒትሞ ጎንፎ ወርቄ ካአተኒ ተታአኒ ቱረን። 5 ቴሶ ሰነ ኬሳስ እፍን በለቄ ንሙልአቴ፤ ከከዌፊ ሰገሌን ንዸገአሜ። ቴሶ ሰነ ፉልዱረትስ ጉጭ ቶርበ ቦበኣ ቱሬ። እሳን ኩኔንስ ሀፉሮተ ዋቃ ቶርበኒዸ። 6 አከሱመስ ወን ገላነ ብልሌ ፈካቱ ከን አከ ኦፍ እላሌ ቁልቁላኤ ቶኮ ቴሶ ሰነ ፉልዱረ ቱሬ።
ወለካ ናኖ ቴሶ ሰናስ ኡመመወን ሉቡ ቀቤዪ አፉርቱ ቱሬ፤ እሳንስ ዱራፊ ዱባን እጃን ጉተመኒ ቱረን። 7 ኡመምን ሉቡ § ቀቤስ ጀልቀባ ሌንጨ፣ እን ለመፋን ሰንጋ ፈካተ ቱሬ፤ እን ሰደፋን ፉለ አከ ፉለ ነማ ቀበ ቱሬ፤ አፉረፋንሞ ርሳ * በርሱ ፈካተ ቱሬ። 8 ቶኮን ቶኮን ኡመመወን ሉቡ ቀቤዪ አፍረኒ ቆቾ ጀአ ጀአ ቀቡ ቱረን፤ ዱብንሳኒቲፊ ኬስሳኒስ እጃን ጉተሜ ቱሬ። እሳንስ ኡቱ ኣረ ህንገልፈትን ሀልከኒ ጉያ፣
“ ‘ዋቅን ጎፍታን ዋን ሁንደ ደንደኡ’†
እን ቱሬ፣ እን ጅሩፊ እን ዹፉፍ ጅሩ፣
‘ቁልቁሉ፣ ቁልቁሉ፣ ቁልቁሉዸ’ ”
ጄዸኒ ፋርፈቹ ህንዺሰን። 9 ኡመመወን ሉቡ ቀቤዪን ሱን እሰ ቴሶረ ታኤ ጅሩ ከን በረ በራ ሀመ በረ በራት ጅራቱ ሰናፍ ኡልፍነ፣ ከበጃፊ ገለተ ዮሙ ኬነንት፣ 10 ማንጉዶትን ድግደሚ አፍረን ሱንስ ፉለ እሰ ቴሶረ ታኤ ጅሩ ሰና ዱረት ኩፈኒ እሰ በረ በራ ሀመ በረ በራት ጅራቱ ሰናፍ ንሰገደን። ጎንፎወንሳኒስ ፉለ ቴሶ ሰና ዱረ ከካአኒ አከነ ጄዹ፦
11 “ያ ጎፍታፊ ዋቀኬኘ፣
አት ዋን ሁንደ ዋን ኡምቴፍ፣
እሳን ፌዺኬቲን ዋን ኡመመኒፍ፣
ዋን ጅራተኒፍስ፣
ኡልፍነ፣ ከበጃፊ ሁምነ ፉዸቹን ሲፍ ንመለ።”
* 4:3 ያስጲዲቲ – ዸጋ ገቲ ጉዳ ከን ዬሮ ባይኤ መገሪሰ ተኤዸ። ብፈ ኬሎ (ዳለቸ)፣ መጋለ ዮካን ዲማ ቀባቹ ደንደአ። † 4:3 ሰርድዮን – ዸጋ ገቲ ጉዳ ከን ዬሮ ባይኤ ዲመቱዸ። ‡ 4:3 መረግድ – ዸጋ ገቲ ጉዳ ከን መገሪሰ ተኤዸ። § 4:7 ህስ 1፥10 * 4:7 ርሳ – (ሌንጨ፣ ሰንጋ፣ ነመ፣ ርሳ) አፍረንሳኒዩ ቶኩማዻን ጉቱማ ኡመመወን ሉቡ ቀቤዪ ቶኮ ተአኒ ዋቀ ገለቴፈተን ሰና እዶ ቡኡ። † 4:8 እሳ 6፥3