2
ራያ ሀዋንሳ
1 ጥዮን ኬሰት መለከተ አፉፋ፤
ጋረኮ ቁልቁሉረት ሰገሌ
አኬከቺሳ ዸጌስሳ።
ጉያን ዋቀዮ ዹፋ ጅራቲ፤
ወር ለፈረ ጅራተን ሁንድ ሃሆለተን።
ጉያን ሱን ዽኣቴረ፤
2 ጉያን ዱከናቲፊ ድምምሳ፣
ጉያን ዱሜሳቲፊ ዱከነ ሀማ ንዹፈ።
ሰብን ጉዳፊ ጀባን ቶኮ
አኩመ እፈ ገነመ ቱሉወንረት በኡት ንዹፈ፤
ወን አከሲ ተኩማ በረ ዱሪ ኬሰ ተኤ ህንቤኩ
ዮካን ዸሎተ ዹፉፍ ጅሩ ኬሰትሌ ህንተኡ።
3 ፉለሳኒ ዱራ እብድ ንበርበዴሰ፤
ዱግደሳኒ ዱባንሞ አረበ እብዳቱ ቦበአ።
ፉለሳኒ ዱራን ለፍት እዶ ብቅልቱ ኤዴን ፈካተ፤
ዱግደሳኒ ዱባንሞ ለፍት አኩመ ገሞጂ ኦኔት፤
ወን ቶኮዩ እሳን ዱራ ህንምልቁ።
4 እሳን ብፈ ፈርዴኒ ቀቡ፤
አኩመ ፈርዴን ሎላስ ንጉሉፉ።
5 እሳን ሰገሌ አከ ጋሪ ወራናቲን
ፊጤ ቱሉረ ኡታሉ፤
አኩመ እብደ ዬሮ ቀርሚ ጉቡት ጣጠኡ፣
አኩመ ወራነ ጀባ ሎላፍ በኤ ቶኮት።
6 ሰቦትን ጀረ አርግኒ ዽጰቱ፤
ፉል ነመ ሁንዳስ ንጉራቸአ።
7 እሳን አኩመ ነሞተ ጀጀቦ ፊጉ፤
አኩመ ሎልቶታ ደላ ያበተኒ ሴኑ።
ሁንድሳኒ ተሬ ገለኒ ዴሙ፤
እሳን ኬሳ ቶኮዩ ዳንዲሳራ ህንጀልአቱ።
8 እሳን ወል ህንዺበን፤
ሁንድሳኒ ቀጄለኒ ፉለ ዱረት ዴሙ።
ኡቱ ቶረሳኒ ህንዺስን
እትሰ ጨብሰኒ ሴኑ።
9 እሳን መጋላ ኬሰ አሲፊ አች ፊጉ፤
ደላረ ፊጉ።
እሳን መነ ያበቱ፤
አኩመ ሀቱስ ፎዳዻን ኦል ሴኑ።
10 ፉለሳኒ ዱረት ለፍት ንሶቾት፤
ሰሚን ንራፈመ፤
አዱፊ ጅእ ንዱከናኡ፤
ኡርጂወን ዴብአኒ ህንእብሰን።
11 ዋቀዮ ፉለ ሎልቶተሳ ዱረት
ሰገሌ ዸጌስሰ፤
ሎልቶትንሳ አከ መሌ ባይኤዸ፤
ወር አጀጀሳ ኤገን ጀጀቦዸ።
ጉያን ዋቀዮ ጉዳዸ፤
ጉያን ሱን አከ መሌ ነመ ሶዳችሰ።
ኤኙቱ ዱረ ዻበቹ ደንደአ?
ጩቡራ ዴብኣ
12 “አመዩ ገራ ጉቱዻን፣
ሶማን፣ ቦእቻፊ ገዳን
ገረኮት ዴብኣ” ጄዸ ዋቀዮ።
13 እስን ኡቱ ወያኬሰን ህንተእን
ገራኬሰን ተርሳሳ።
ገረ ዋቀዮ ዋቀኬሰኒት ዴብኣ፤
እን አርጃፊ ገረ ላፌሳቲ፤
እን ደፌ ህንኣሩ፤ ጃለልሳ ባይኤዸ፤
እን በዲሰ ኤርጉራ ኦፍ ቁሰተ።
14 ማልቱ ቤከ? ተሪ እን ዴብኤ ጋቤ
ኤበ፣ ኬና ምዻኒቲፊ ኬና ዹጋቲ
ከን ዋቀዮ ዋቀኬሰኒፍ ተኡ
እስኒፍ ሀምብሰ ተአ።
15 ጥዮን ኬሰት መለከተ አፉፋ፤
ሶመ ቁልቁሉ ለብሳ፤
ወልዳ ቁልቁሉ ዋማ።
16 ሰበ ወልት ቀባ፤
ወልዳ ሰነ ቁልቁሌሳ፤
ማንጉዶተ ወልት ፍዳ፤
እጆሌ ወልት ቀባ፤
ዳእመን ሀርመ ሆዸንሌ ህንሀምብስና።
ምስርች ኩታሳ ኬሳ ሃበኡ፤
ምስርቲንስ ዲንቀሼቲ ሃባቱ።
17 ሉቦትን ፉለ ዋቀዮ ዱረ ተጃጅለን
ገርዳፎፊ እዶ ኣርሳ ግዱት ሃቦአን።
እሳን አከነ ሃጄዸን፤ “ያ ዋቀዮ ሰበኬ በራር።
ሀንዹራኬ ዋን ቆሳ፣
ሰቦተ ግዱትስ ዋን ኮልፋ ህንጎዽን።
እሳን ማሊፍ ነሞተ ግዱት፣
‘ዋቅንሳኒ ኤሰ ጅረ?’ ጄዹ?”
ዴቢ ዋቀዮ ኬኔ
18 ዋቀዮ ብየሳቲፍ ንህናፈ፤
ሰበሳቲፍስ ገራ ላፈ።
19 ዋቀዮ አከነ ጄዼ ዴቢ ኬናፍ፦
“አን ምዻን፣ ዳዺ ወይኒ ሃራፊ ዘይቲ ኤጄርሳ
ከን እስን ቁብሱ እስኒፍ ነንኤርገ፤
አን ለመተ ሰቦተ ግዱት
ዋን ቆሳ እስን ህንጎዹ።
20 “አን ሎልቶተ ካባ እስን ዱራ በሌሴ
ገረ ለፈ ጎጋፊ ዱዋት እሳን አርአ፤
ሎልቶትን ፉለ ዱራን ያአን ገላነ በአ ቢፍቱ፣
ከኔን ዱግደ ዱባን ያአንሞ
ገላነ ገመ ልጠ ቢፍቱ ሴኑ።
ሬፍሳኒ ንጥራአ፤
ጥራንሳኒስ ኦል በአ።”
ዹጉማን እን ዋን ጉዳ ሆጄቴረ!
21 ያ ብየ ይሁዳ፣ ህንሶዳትን፤
ገመዲቲ እልልች።
ዋቀዮ ዹጉማን ዋን ጉዳ ሆጄቴረ!
22 ያ ብኔንሶተ ቦሶና፣ እስንስ ህንሶዳትና፤
ድሬን ዼዳ ገበቻ ጅራቲ።
ሙኬን እጀ ነቀቻ፣
ሀርቡፊ ወይኒንስ እጀ ኬና ጅሩ።
23 ያ ኡመተ ጥዮን ገመድ፤
ዋቀዮ ዋቀኬት ገመድ፤
እን ቀጄሉማዻን
ሮበ አርፋሳ ሲፍ ኬኔራቲ።
እን አኩመ ዱሪ ቦካ ባይኤ፣
ሮበ አርፋሳፊ ከን ብራ ሲፍ ኤርገ።
24 ኦብዲን ምዻኒን ጉተመ፤
ቦል እት ወይኒ ጩንፈንስ ዳዺ ወይኒ ሃራፊ
ዘይቲዻን ጉተመኒ ዸንገላሱ።
25 “አን ዋን በረ ሀዋንስን ኛቴ፣
ዋን ሀዋንስን ጉርጉዳፊ ጥጥናን ኛቴ፣
ዋን ሀዋንስን ካኒፊ ቱትን ሀዋንሳ
ጄቹንስ ሎልቶትንኮ ጀጀቦን አን ግዱኬሰንት ኤርጌ ሱን ኛተን
እዶ እስኒፍ ነንቡሰ።
26 እስን ዋን ሀመ ቁፍተንት ኛተን ባይኤ ንቀባቱ፤
መቃ ዋቀዮ ዋቀኬሰኒ
ከን ዋን ድንቂ እስኒፍ ሆጄቴ ሰና ንገለቴፈቱ፤
ኡመትንኮ ለመተ ህንቃኔፈሙ።
27 ኤርገሲ እስን አከ አን እስራኤል ኬሰ ጅሩ
አከ አን ዋቀዮ ዋቀኬሰን ተኤ፣
አከ አነ መሌ ዋቅን ብራ ህንጅሬ ንቤክቱ፤
ኡመትንኮ ለመተ ህንቃኔፈሙ።
ጉያ ዋቀዮ
28 “አንስ ከነ ቦዴ፣
ሀፉረኮ ነመ ሁንደረት ነንዸንገላሰ።
እልማኒፊ እንተለንኬሰን ራጂ ዱበቱ፤
ጃርሶሊንኬሰን አብጁ አብጆቱ፤
ደርገጎትንኬሰን ሙልአተ አርጉ።
29 በረ ሰነ ኬሰ፣ ገርቦተኮ
ወረ ዺራፊ ዱበርቲረትሌ
ሀፉረኮ ነንዸንገላሰ።
30 አን ኦል ሰሚረት ድንቂ፣
ገድ ለፈረትስ ዺገ፣
እብዳፊ ሁሪ ኣራ ነንአርግሲሰ።
31 ኡቱ ጉያን ዋቀዮ እን ጉድቺፊ
ሶዳችሳን ሱን ህንዹፍን ዱረ፣
አዱን ዱከነት ጌደረምት፤
ጅእሞ ዺገት ጌደረመ።
32 ነምን መቃ ዋቀዮ ዋመቱ
ሁንድኑ ንፈየ፤
አኩመ ዋቀዮ ዱበቴትስ
ቱሉ ጥዮንራፊ
ዬሩሳሌም ኬሰ፣ ፉረመቱ ጅራተ፤
ሀምባ ግዱትስ ወር ዋቀዮ
እሳን ዋሜ ንአርገሙ።