5
ፋርፈትና እዶ ዻበ ወይኒ
1 አን ነመን ጃለዹ ሰናፍ፣
ፋርፈትና ዋኤ እዶ ዻባ ወይኒሳ ነንፋርፈዸ፦
ምቹንኮ ጋረ ገበታራ
እዶ ዻባ ወይኒ ቀበ።
2 እንስ ለፈ ሰነ ቆቴ እሰራ ዸጋ በሌሴ
ወይኒ ፍለተማ እሰረ ዻቤ።
ቆጢ ኤጉምሳ እሰ ኬሰት እጃሬ
ቦለ ወይኒ እት ጩንፈንሌ ቆቴ።
ኤርገሲ አከ ለፍት ቆቲሳ ሱን እጀ ጋሪ ኬኑ ኤገቴ፤
እን ገሩ እጀ ሀማ ቆፈ ኬኔ።
3 “ያ ጅራቶተ ዬሩሳሌሚፊ ሰበ ይሁዳ፣
ሜ ዱቢ አናፊ እዶ ዻባ ወይኒኮ
ግዱ ጅሩፍ ሙርቲ ኬና።
4 ዋን አን ጎዼፍ ከነ ጫላ
ወን እዶ ዻባ ወይኒኮቲፍ ጎዸሙ መሉ ማል?
ዬሮ አን እጀ ወይኒ ጋሪ በርባዴት
እን ማሊፍ እጀ ሀዻኣ ቆፈ ነቀቴ?
5 አን አመ ዋነን እዶ ዻባ ወይኒኮ ጎቹፍ ጅሩ
እስንት ነንህመ፤
አን ደላሳ ነንዲገ፤
እንስ ንበደ፤
ደላሳ ዸጋ ነንጅግሰ፤
እንስ ገድ ዽዺተመ።
6 አን እሰ ነንኦንሰ፤
ሙክን ወይኒሳስ ህንቆረሙ ዮካን ለፍትሳ ህንቆተሙ።
ሶኮሩፊ ቆራቲን አች ኬሰት ጉደተ።
አን አከ ቦካን እት ህንሮብኔፍ ዱሜሰ ነንአጀጀ።”
7 እዶን ዻባ ወይኒ
ዋቀዮ ዋን ሁንደ ደንደኡ መነ እስራኤል፤
ነሞትን ይሁዳሞ
እዶ ብቅልቱ እን እት ገመዱዸ።
እን ሙርቲ ቀጄላ በርባዴ፤
ገሩ ዺገ ዸንገላፈሙ አርጌ፤
ቀጄሉማ በርባዴ፤
ገሩ እየ ወረ ሚዸሜ ዸገኤ።
ወዮፊ ሙርቲ
8 እስን ወረ ሀመ እዶን
ቶኮዩ ህንሀፍኔት መነረት መነ፣
ለፈ ቆቲሳረት ለፈ ቆቲሳ ደበለተኒ
ኮጱመኬሰን ብየ ኬሰ ጅራተኒፍ ወዮ!
9 ዋቀዮ ዋን ሁንደ ደንደኡ ኡቱመ አን ዸገኡ አከነ ጄዼ ዱበቴ፦
“ዹጉማን መኔን ሄዱን ንኦኑ፤
መኔን ጉርጉዳኒፊ በበሬዶን ነመ ኬሰ ጅራቱ ዸቡ።
10 እዶ ዻባ ወይኒ ጭምዲ ኩዸንራ ዳዺ ወይኒ
ባዶሲ ቶኮ ቆፈቱ ገልፈመ፤
ሰኚ ቆሮሲ ቶኮራ ምዻን ኢፊ ቶኮ ቆፈቱ ገልፈመ።”
11 ወረ ዹጋቲ በርባቻፍ ገነማን ከአን፣
ከኔን ሀመ ዳዺ ወይኒቲን መቻአንት
ሀልከን ዼሬፈተኒፍ ወዮ።
12 እሳን ጭዸሳኒረት በገና፣ ክራራፊ ድቤ፣
ኡሉሌፊ ዳዺ ወይኒ ቀቡ፤
ገሩ ሆጂ ዋቀዮቲፍ ዽመ ህንቀበን፤
ሆጂ ሀርከሳቲፍስ ኡልፍነ ህንኬነን።
13 ከናፉ ሰብንኮ
ሰበቢ ሁበትና ዸቤፍ ቦጅአመ፤
ነሞትንሳኒ ቤቤከሞን ቤላን፣
ኡመትንሳኒስ ዼቡዻን ዹሙ።
14 ከናፉ ሲኦል ገራሳ በልእፈቴ
አፋን ኦፊሳሌ ሀመ መሌ በነተ፤
ነሞትንሳኒ ቤቤከሞኒፊ ኡመትንሳኒ
ወር ወጨኒፊ ወር ገመደን ሁንድስ አች ኬሰ ቡኡ።
15 ከናፉ ነምን ገድ ቀበመ፤
እልማን ነማ ገድ ዴብፈሙ፤
እጅ ኦፍ ቱልቶታስ ለፈ እላለ።
16 ዋቀዮ ዋን ሁንደ ደንደኡ ገሩ
ሙርቲ ቀጄላ ኦፊሳቲን ኦል ኦል ጄዸ፤
ዋቅን ቁልቁሉን ቀጄሉማ ኦፊሳቲን
አከ ቁልቁሉ ተኤ ኦፍ አርግሲሰ።
17 ዬሮ ሰነት ሆሎትን አኩመ ዋን
ለፈ ዼደሳኒ ኬሰ ጅረኒት ንዼዱ፤
ጦባላወን ሆላስ እዶ ሶሬዪን እት በርበዳአን ኬሰ ዼዱ።
18 ወረ ፉኞ ጎዎምሳቲን ጩቡ፣
ፉኞ ጋሪቲንስ ሀምነ ሀርክሰን፣
19 ከኔን፣ “ዋቅን ሃአሪፈቱ፤
አከ ኑ አርግኑፍ እን ሆጂ ኦፊሳ ሃሰፍሲሱ፣
ወን ኩን ሃዽኣቱ፤
አከ ኑ ቤክኑፍስ
ከሮር ቁልቁልቸ እስራኤል ሃዹፉ”
ጄዸኒፍ ወዮ።
20 ወረ ሀማዻን ጋሪ፣
ጋሪዻንሞ ሀማ ጄዸኒፍ፣
ከኔን እፋን ዱከነ፣
ዱከናንሞ እፈ ጄዸኒፍ፣
ወረ ምኣዋዻን ሀዻኣ፣
ሀዻኣዻንሞ ምኣዋ ጄዸኒፍ ወዮ።
21 ወረ አከ ያደሳኒት ኦጌዪ፣
አከ እላልቸሳኒትሞ አብሻለ ኦፍ ሴአኒፍ ወዮ።
22 ወረ ዳዺ ወይኒ ዹጉት ጀባ፣
ዹጋቲ ወልት መኩትስ ጎተ ተአኒፍ፣
23 ወረ መተኣ ፉዸተኒ የከማ ገድ ለክሰኒፍ፣
ሙርቲ ነመ በሌሳ ህንቀብኔሞ ጀልእሰኒፍ ወዮ።
24 ከናፉ አኩመ አረብን እብዳ ጭዲ ለፈራ አራቡ፣
አኩመ ኦካን እብዳን ጉበቴ በዱ ሰነ ህድሳኒ ንቶርቶረ፤
ደራራንሳኒስ አኩመ አዋራ ብትናኤ በደ፤
እሳን ሴረ ዋቀዮ ዋን ሁንደ ደንደኡ ድደኒ
ዱቢ ቁልቁልቸ እስራኤል ቱፈተኒሩቲ።
25 ከናፉ ዼከምስ ዋቀዮ ሰበሳት ንቦበአ፤
ሀርክሳ ኦል ከኤ እሳን ሩኩተ።
ቱሉወን ንራፈሙ፤
ሬፍሳኒስ አኩመ ኮሲ ዳንዲረት ገተሜ ተአ።
ከነ ሁንዳንሌ ዼከምስሳ ህንቀበኖፍኔ፤
ሀርክሳስ አኩመ ኦል ካፈሜት ጅረ።
26 እን ሰቦተ ፈጎ ጅረኒፍ ፋጂ ኦል ቀበ፤
ወረ ሞጋ ለፋ ጅረንት ንሲቅሰ።
እሳንስ ኩኖ አሪፈተኒ ደፈኒ ዹፉ።
27 እሳን ኬሳ ነምን ቶኮዩ ህንደዸቡ ዮካን ህንጉፈቱ፤
ነምን ቶኮዩ ህንሙጉ ዮካን ህንረፉ፤
ሰበትን ሙዺሳኒ ህንላፉ፤
ህዻን ኮጴሳኒስ ህንጭቱ።
28 ጥይሳኒ ቀረማዸ፤
እዳንሳኒ ሁንድ ቆጴፈሜረ፤
ኮቴን ፈርዴንሳኒ አኩመ ዸጋ ቀረ ቀቡት፤
ጎማን ጋሪሳኒስ አኩመ ቡቤ ሀማት።
29 ኣዱንሳኒ አኩመ ኣዱ ሌንጫት፤
እሳን አኩመ ሳፌለ ሌንጫ ኣዱ፤
ዬሮ ዋን አደምሰተን ቀበተንት ንጉሩርኡ፤
እሳን ዋን ቀበተን ፉዸተኒ ዴሙ፤
ነምን እሳን ሀርካ ቡሱ ደንደኡስ ህንጅሩ።
30 ጋፈስ እሳን አኩመ ሁርሳ ገላና
ዋን ሰነራ ሁርሱ።
ነምን ቶኮ ዮ ብየ ሰነ እላሌ፣
እን ዱከናፊ ረክነ አርገ፤
አዱንስ ዱሜሳን ዱከኔፈመ።