ዮሀንስ
ቶኮፋ
1
ዱቢ ጅሬኛ
1 ኑ ዋኤ ዱቢ * ጅሬኛ ከን ጀልቀባ ካሴ ቱሬ፣ ከን ዸጌኜ፣ ከን እጀኬኛን አርግኔ፣ ከን እላሌፊ ከን ሀርክኬኘስ ቀቀቤ ከነ ለብስነ። 2 ጅሬኝ ሙልአቴረ፤ ኑስ እሰ አርግኔረ፤ ዹጋስ ንባናፍ፤ ኑ ጅሬኘ በረ በራ እሰ አባ ወጅን ቱሬፊ እሰ ኑት ሙልአቴ ሰነ እስንት ለብስነ። 3 አከ እስንስ ኑ ወጅን ቶኩማ ቀባተኒፍ ዋን አርግኔፊ ዋን ዸጌኜ እስንት ለብስነ። ቶኩማንኬኘስ አባፊ እልመሳ ዬሱስ ክርስቶስ ወጅን። 4 ኑስ አከ ገመቹንኬኘ ጉቱ ተኡፍ ዋን ከነ በሬስነ።
እፋፊ ዱከነ
5 ኤርጋን ኑ እሰራ ዸጌኜ፣ ከን እስንትስ ለብስኑ እሰ ከነ፤ ኩንስ አከ ዋቅን እፈ ተኤፊ አከ ዱከን ጎንኩማ እሰ ኬሰ ህንጅሬዸ። 6 ኑ እሰ ወጅን ቶኩማ ቀብነ ጄኔ ዮ ዱከነ ኬሰ ዴዴብኔ ንሶብነ፤ ዹጋ ሰናንስ ህንጅራትኑ። 7 ገሩ አኩመ እን እፈ ኬሰ ጅሩ ሰነ፣ ኑስ ዮ እፈ ኬሰ ዴዴብኔ ወሊ ወጅን ቶኩማ ቀብነ፤ ዺግን እልመሳ ዬሱስ ጩቡ ሁንዱማራ ኑ ቁልቁሌሰ።
ጩቡፊ ዺፈመ
8 ኑ ዮ ጩቡ ህንቀብኑ ጄኔ ኦፍ ጎዎምስነ፤ ዹጋንስ ኑ ኬሰ ህንጅሩ። 9 ዮ ጩቡኬኘ ህመትኔ፣ እን ጩቡኬኘ ኑ ዺሱፍ አመነማፊ ቀጄላዸ፤ ጀልእነ ሁንደራስ ኑ ቁልቁሌሰ። 10 ኑ ዮ ጩቡ ህንሆጄትኔ ጄኔሞ ሶብዱ እሰ ጎነ፤ ዱቢንሳስ ኑ ኬሰ ህንጅሩ።
* 1:1 ዱቢ – ዱቢን ኩን ዱቢ ዋቃ ከን አዱኛን እቲን ኡመምቴ ጅራቱዸ፤ ዱብች ኤኙማ ዋቃ ሙልእሰ፤ ፌዺሳ፣ ኦጉማፊ ሁምነሳስ ንእብሰ። ዱቢን ኩን ዬሱስ ክርስቶሲን ፎን ተኤ።