ራጂ
ሴፋንያ
1
1 ዱቢን ዋቀዮ ከን በረ ዮስያስ እልም ኣሞን ሞቲ ይሁዳ ቱሬ ኬሰ ገረ ሴፋንያ እልመ ኩሺ፣ እልመ ጌዳልያስ፣ እልመ አመርያ፣ እልመ ህስቅያስ ዹፌ ከናዸ፦
አኬከቺሰ ዋኤ በዲሰ ዹፋ ጅሩ
2 “አን ፉለ ለፋራ
ዋን ሁንደ ሀጣኤ ነንበሌሰ”
ጄዸ ዋቀዮ።
3 “አን ነማፊ ሆሪ ሀጣኤ ነንበሌሰ፤
ስምብሮ ሰሚቲፊ
ቁርጡሚ ገላና፣
ዋቆተ ቶልፈሞ ነሞተ ሀሞ ጉፈቺሰንስ ሀጣኤ ነንበሌሰ።”
“አን ሰኚ ነማ ለፈራ ነንበሌሰ”
ጄዸ ዋቀዮ።
4 “አን ይሁዳፊ
ወረ ዬሩሳሌም ኬሰ ጅራተን ሁንደት ሀርከኮ ኦል ነንፉዸዸ።
አን ሀምባ በኣል ሁንዳፊ
መቃ ሉቦተ ዋቆተ ቶልፈሞ ዋቄፈተኒ
እዶ ከና ነንበሌሰ፤
5 ወረ ራያ ሰሚ ዋቄፈቹፍ
ቅናጢ መናረት ሰገደን፣
ወረ ሰገደኒፊ ዋቀዮን ከከተን፣
ወረ ሞሌኪንስ ከከተን፣
6 ወረ ዋቀዮን ዱካ ቡኡ ዺሰኒ ዱበት ዴብአን፣
ወረ ዋቀዮን ህንበርባድኔ
ዮካን ጎርሰሳ ህንጋፈትኔ ነንበሌሰ።”
7 ጉያን ዋቀዮ ዋን ዽኣቴፍ
ፉለ ዋቀዮ ጎፍታ ዱረት ጨልእሳ።
ዋቀዮ ቀልመ ቶኮ ቆጴሴረ፤
እን ወረ አፌሬ ቁልቁሌሴረ።
8 “ጉያ ቀልመ ዋቀዮት
አን ቆንዳልቶተ እልማን ሞትቻቲፊ
ወረ ወያ ኦርማ ኡፈተን ሁንደ ነንአደበ።
9 አን ጋፈስ ወረ ቡሳረ ኡታለን፣
ከኔን ገልመ ዋቆተሳኒ
ጄቁምሳፊ ጎዎምሳዻን ጉተን ነንአደበ።”
10 ዋቀዮ አከነ ጄዸ፤
“ጋፈስ ከረ ቁርጡሚራ እየ፣
ወልተጂ ለመፋራ ወዋትና፣
ጋረንራሞ
ሰገሌ ዲገመ ጉዳቱ ዸጋአመ።
11 እስን ወር መክቴሽ ኬሰ ጅራተን ወዋዻ፤
ደልደልቶትንኬሰን ሁንድ ለፈራ ሀጣአሙ፤
ወር ሜቲ ደልደለን ሁንድኑስ ንበርበዳኡ።
12 አን ዬሮ ሰነ ዬሩሳሌምን እብሳዻን ነንሰከተአ፤
ወረ ቀነኒዻን ጅራተን፣
ከኔን አከ ዳዺ ወይኒ ሲጮ እረት ሀፌ ተአን፣
ከኔን፣ ‘ዋቀዮ ዋን ቶላስ ተኡ ዋን ሀማ
ሆማ ህንጎዹ’ ጄዸኒ ያደን ነንአደበ።
13 ቀቤኝሳኒ ንሳመመ፤
መንሳኒ ንኦነ።
እሳን መነ እጃረቱ፤
ገሩ ኬሰ ህንጅራተን፤
እሳን ብቅልቱ ወይኒ ንዻበቱ፤
ገሩ ዳዺ ወይኒ ህንዹገን።”
14 ጉያን ዋቀዮ ጉድች ዽኣቴረ፤
ዽኣቴስ ደፌ ዹፋ ጅረ።
ዸገኣ! እይ ጉያ ዋቀዮ ሀዻኣዸ፤
ጎትን አችት ሰገሌ ኦል ፉዸቴ እየ።
15 ጉያን ሱን ጉያ ዼከምሳ፣
ጉያ ዽጵናፊ ገዳ፣
ጉያ ረክናፊ በዲሳ፣
ጉያ ዱከናፊ ድምምሳ፣
ጉያ ዱሜሳቲፊ ዱከነ ሀማ ንተአ፤
16 መጋላወን ደላ ቀበኒፊ
ገሞወን ኦል ዼዼሮረት
ጉያ እት መለከተ አፉፈኒፊ እየ ወራና ተአ።
17 “ሰበቢ እሳን ዋቀዮት ጩቡ ሆጄተኒፍ፣
አን አከ እሳን አኩመ ጃማት ዴመኒፍ
ኡመተት ዽጵነ ነንፍደ።
ዺግንሳኒ አኩመ አዋራ፣
ምእ ገራሳኒስ አኩመ ኮሲ ገተመ።
18 ጉያ ዼከምሰ ዋቀዮት
ሜቲንሳኒ ዮካን ወርቄንሳኒ
እሳን ኦልቹ ህንደንደኡ።”
እብደ ህናፋሳቲን
አዱኛን ሁንድ ንበርበዶፍት፤
ወረ ለፈረ ጅራተን ሁንደት
እን በዲሰ ተሳ ንፍዳቲ።