8
እሳያሲፊ እጆሌሳ
1 ዋቀዮ አከነ ናን ጄዼ፤ “ገበቴ ጉዳ ቶኮ ፉዺቲ እሰረት፣ ‘መሄር-ሻላል-ሃሽ-ባዝ’* ጄዺ ቁቤ ቤከማዻን በሬስ።” 2 አንስ አከ እሳን ዹገ ባቶተ አመነሞ ተአኒፍ ኡርያ ሉብቻፊ ዘካርያስ እልመ ዬቤሬክያ ነንዋመዸ። 3 አንስ ራጅቲ ብረ ነንገኤ፤ እሼንስ ኡልፎፍቴ እልመ ዴሴ። ዋቀዮ አከነ ናን ጄዼ፤ “መቃሳ መሄር-ሻላል-ሃሽ-ባዝ ጄዺ ሞጋስ። 4 ኡቱ ሙጫን ኩን ‘ኣቦ’ ዮካን ‘ኣዮ’ ጄቹ ህንቤክን ዱረ ቀቤኝ ደማስቆቲፊ ቦጁን ሰማርያ ሞቲ አሶሪን ፉዸተመ።”
5 ዋቀዮ አመስ አከነ ጄዼ ነት ዱበቴ፦
6 “ሰብን ኩን ብሻን ሽሎኣ
ከን ሱተ ያኡ ሰነ ዺሴ
ሬዚኒፊ እልመ ሬማልያት
ገመዴራቲ፤
7 ከናፉ ጎፍታን፣
ሎላ ጉዳ ከን ለገ ኤፍራጢስ ጄቹንስ ሞቲ አሶር
ኡልፍነሳ ሁንደ ወጅን ሰበ ከነት ፍደ።
ሎላን ሱንስ ጉቴ ቦኦሳረ ያኤ
ኤዴደሳ ሁንደረ ዸንገለአ።
8 ሎላን ሱንስ ሀመ ሞርመ ገኡት ጉቴ እረ ዸንገለኤ
ኬሰ ደርቡዻን ዋን ሁንዱማ ሀጣኤ ይሁዳት ጌሰ።
ያ አማኑኤል!†
ቆቾንሳ በልእፈሜ ጉቱማ ብየኬቲ ንሀጉገ።”
9 ያ ሰቦተ፣ ቡርኩታኣ!
እስን ወር ብየ ፈጎ ጅርተን ሁንድ ዸጌፈዻ።
ወራናፍ ህዸዻ፤ ተኡስ ቡርኩታኣ!
ወራናፍ ህዸዻ፤ ተኡስ ቡርኩታኣ!
10 መርአዻ፤ ገሩ ፋይዳ ህንቀቡ፤
ከሮርፈዻ፤ ገሩ ፊጣን ህንበኡ፤
ዋቅን ኑ ወጅን ጅራቲ።
11 ዋቀዮ ሀርከሳ ጀባ ሰናን ነት ዱበቴ አከ አን ከራ ሰበ ከናረ ህንዴምኔፍ አከነ ጄዼ ነ አኬከቺሴራቲ፦
12 “እስን ዋን ኡመትን ኩን ፍንጭለ ጄዹ
ሁንዳን ፍንጭለ ህንጄዽና፤
ዋን እሳን ሶዳተን ህንሶዳትና፤
ህንራፈምና።
13 ከን እስን አከ ቁልቁሉት እላሉ ቀብደን
ዋቀዮ ዋን ሁንደ ደንደኡ ቶክቸ፤
ከን እስን ሶዳቹ ቀብደን እሱመ፤
ከን እስን ሆለቹፊ ቀብደንስ እሱመ።
14 እን እዶ ቁልቁሉ ተአ፤
መኔን እስራኤል ለማኒፍ ገሩ
እን ዸጋ ነመ ጉፈቺሱ፣
ከታ ነመ ኩፍሱ ተአ።
ሰበ ዬሩሳሌምት ገሩ
እን ክዮፊ ፉታሳ ተአ።
15 ሄዱንሳኒ ንጉፈቱ፤
እሳን ኩፈኒ ጨጨቡ፤
ፉታሳ ሴነኒ ቀበሙ።”
16 ዹገ በኡምሰ ከነ ወልት ቀብሲስ፤
ሴረ ከነስ በረቶተኮ ግዱት ቻፓዻን ጩፍ።
17 ዋቀዮ መነ ያቆብ ዱራ
ፉለሳ ዾክፈቴ ሰነ ነንኤገዸ።
አን እሰ ነንአመነዸ።
18 አኒፊ እጆሌን ዋቀዮ ና ኬኔ ኩኖት። ኑ እስራኤል ኬሰት ዋቀዮ ዋን ሁንደ ደንደኡ ከን ቱሉ ጥዮንረ ጅራቱ ሰናፍ መለቶፊ ፈኬኘ።
ዱከን እፈት ጅጂረመ
19 ዮሙ ነምን ቶኮ ዸቃቲ እላልቶታፊ ኤኬር ዱብስቶተ ከኔን ሀሳሰኒፊ ጉንጉመን ዋ ጋፈዻ እስኒን ጄዹት ሰብን ቶኮ ዋቀሳ ጎርሰ ጋፈቹ ህንቀቡ? እሳን ዋኤ ጅራቶታ ማሊፍ ወረ ዱአን ጋፈቱ? 20 አከ ሴራፊ ዹገ በኡምሰ ሰናት ጅራዻ! እሳን ዮ አከ ዱቢ ከናት ዱበቹ ባተን እፈ በሪ ህንቀበን ጄቹዸ። 21 እሳን ረክነ ጉዳፊ ቤላን ብየ ኬሰ ጆሩ፤ ዮሙ ቤለአንትስ አከ መሌ ኣረኒ፣ ኦል እላለኒ ሞቲሳኒቲፊ ዋቀሳኒ አባሩ። 22 ኤርገሲስ ገረ ለፋ እላለኒ ረክነ ጉዳ፣ ዱከናፊ ሁሪ ሶዳችሳ አርጉ፤ እሳንስ ዱከነ ሀማት ደርበተሙ።
* 8:1 መሄር-ሻላል-ሃሽ-ባዝ ጄቹን ደፊ ቦጅእ፤ አሪፈዹ ሳም ጄቹዸ። † 8:8 አማኑኤል ጄቹን ዋቅን ኑ ወጅን ጅረ ጄቹዸ።